Det er godt å komme til Simona og hennes datter! Vi leide leiligheten i toppetasjen med egen terrasse og nydelig utsikt over Firenze. Huset med leiligheten og fem øvrige rom, ligger i en fredelig hage litt tilbaketrukket fra veien. Det er god bussforbindelse til sentrum. Leiligheten var skinnende ren og hyggelig innredet. Vi fikk rikelig med håndklær og det var aircondition i begge soverommene, samt på stua. Vi fikk kart over Firenze da vi kom og god informasjon når vi spurte om tips og råd. Simona og datteren var aldri langt unna. Vi valgte å spise frokost i frokostsalen - skinker, ost, egg og syltetøy, brød, rundstykker, kaker og croissanter, samt te og diverse kaffe for 5 euro. Anbefaler stedet på det varmeste.